[{"text_idx": "#000002", "text": "Aparte urg\u0302as donacoj por ke oni profitu la plantad-sezonon, kiu jam komencig\u0302is. En 2022 unu el la fokusoj de TAP estas la kunlaboro kun la Asocio de Terkultivistoj Esperantistaj (ATE), kiu plantigos fruktarbojn en Benino. Donacoj al la Fondaj\u0302o Klimato de inter 328 kaj 550 EUR ebligos plantadon de tuta hektaro en la lando. Lau\u0306plane oni plantos anakardiujojn (akaj\u0302uarbojn), avokadujojn, orang\u0302ujojn kaj palmarbojn kaj la plantitaj hektaroj nomig\u0302os Esperanto-bienetoj. Lokanoj estas enplektitaj en la plantado. C\u0302ar temas pri fruktarboj, la plantitaj hektaroj havos ankau\u0306 ekonomian gravecon, donante aldonan valoron al la signifo de Esperanto por la loka komunumo."}, {"text_idx": "#000004", "text": "Sur la foto: Plantado de la unua arbo de TAP, amerika sorbuso, en la 23a de septembro 2020, la kanada Nacia Tago de Arboj, en Granby, Kebekio, fare de Normand Fleury."}]